9. การจัดการ

  9.1 โครงสร้างองค์กร ณ วันที่ 31 ธันวาคม 2552

9.2 โครงสร้างการจัดการ

  9.2.1 คณะกรรมการบริษัท

  ณ วันที่ 31 ธันวาคม 2552 ประกอบด้วยกรรมการจำนวน 7 ท่าน ดังนี้

  ----------------------------------- -----------------------------------
  ชื่อ - นามสกุล                         ตำแหน่ง

  1. นายสูรย์ ธรสารสมบัติ                 ประธานกรรมการ

  2. นายไพศาล ธรสารสมบัติ               กรรมการ

  3. นายคมสัน ธรสารสมบัติ                กรรมการ

  4. นายสมเจตน์ ตรีธารทิพย์               กรรมการ

  5. นายชัย จรุงธนาภิบาล                 กรรมการอิสระ

  6. นางรัตนวลี กอสนาน                  กรรมการอิสระ

  7. นายเอนก ปิ่นวนิชย์กุล                 กรรมการอิสระ
  ----------------------------------- -----------------------------------

  กรรมการผู้มีอำนาจลงนามแทนบริษัท

  กรรมการผู้มีอำนาจลงลายมือชื่อผูกพันบริษัท ประกอบด้วย

1.  นายไพศาล ธรสารสมบัติ

2.  นายคมสัน ธรสารสมบัติ

3.  นายสมเจตน์ ตรีธารทิพย์

  กรรมการสองในสามคนนี้ ลงลายมือชื่อร่วมกันและประทับตราสำคัญของบริษัท

  ขอบเขต หน้าที่ และความรับผิดชอบของคณะกรรมการบริษัท

  คณะกรรมการบริษัทมีอำนาจ หน้าที่ และความรับผิดชอบในการจัดการบริษัท
  ให้เป็นไปตามกฎหมาย วัตถุประสงค์ และข้อบังคับ
  ตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความซื่อสัตย์สุจริตและระมัดระวัง
  รักษาผลประโยชน์ของบริษัท เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ
  เช่น เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการเกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่นๆ กำหนด เป็นต้น ทั้งนี้ คณะกรรมการบริษัทอาจมอบหมาย
  ให้กรรมการคนหนึ่ง หรือบุคคลอื่นไปปฏิบัติการอย่างหนึ่งอย่างใดแทนคณะกรรมการบริษัทก็ได้
  โดยปัจจุบันคณะกรรมการบริษัทมีขอบเขต หน้าที่ และความรับผิดชอบ สรุปได้ดังนี้

  (ก) จัดให้มีการประชุมผู้ถือหุ้นเป็นการประชุมสามัญประจำปี ภายใน 4
  เดือนนับแต่วันสิ้นสุดรอบระยะเวลาบัญชีของบริษัท

  (ข) จัดให้มีการประชุมคณะกรรมการบริษัทอย่างน้อย 3 เดือนต่อครั้ง

  (ค) จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
  ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

  (ง) คณะกรรมการบริษัทอาจมอบอำนาจให้กรรมการคนหนึ่งหรือหลายคน
  หรือบุคคลอื่นใดปฏิบัติการอย่างหนึ่งอย่างใดแทนคณะกรรมการบริษัทได้
  โดยอยู่ภายใต้การควบคุมของคณะกรรมการบริษัท
  หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทเห็นสมควรและภายในระยะเวลาที่คณะกรรมการบริษัทเห็นสมควร
  ซึ่งคณะกรรมการบริษัทอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้นๆ
  ได้เมื่อเห็นสมควร ทั้งนี้
  คณะกรรมการบริษัทอาจมอบอำนาจให้คณะกรรมการบริหารมีอำนาจหน้าที่ในการปฏิบัติงานต่างๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
  ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหาร
  สามารถพิจารณาและอนุมัติรายการที่ตนหรือบุคคลที่อาจมีส่วนได้เสียหรือมีความขัดแย้งทางผลประโยชน์อื่นใดที่ทำกับบริษัท
  หรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาและอนุมัติไว้แล้ว

  (จ) กำหนดเป้าหมาย แนวทาง นโยบาย แผนงานและงบประมาณของบริษัท
  ควบคุมกำกับดูแลการบริหารและการจัดการของคณะกรรมการบริหาร
  ให้เป็นไปตามนโยบายที่ได้รับมอบหมาย เว้นแต่ในเรื่องดังต่อไปนี้
  ที่คณะกรรมการบริษัทต้องได้รับมติอนุมัติจากที่ประชุมผู้ถือหุ้นก่อนการดำเนินการ อันได้แก่
  เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน การลดทุน
  การออกหุ้นกู้ การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
  หรือการซื้อหรือรับโอนกิจการของบริษัทอื่นมาเป็นของบริษัท
  การแก้ไขหนังสือบริคณห์สนธิหรือข้อบังคับของบริษัท เป็นต้น นอกจากนี้
  คณะกรรมการบริษัทยังมีขอบเขต หน้าที่ในการกำกับดูแลให้บริษัท ปฏิบัติตาม
  กฎหมายว่าด้วยหลักทรัพย์และตลาดหลักทรัพย์ และข้อกำหนดของตลาดหลักทรัพย์ อาทิเช่น
  การทำรายการที่เกี่ยวโยงกัน การรายงานการมีส่วนได้เสียของกรรมการ ผู้บริหาร
  และบุคคลที่เกี่ยวข้อง
  และการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจ
  ของบริษัท

  (ฉ) พิจารณาโครงสร้างการบริหารงาน แต่งตั้งคณะกรรมการบริหาร กรรมการผู้อำนวยการ
  และคณะกรรมการอื่นตามความเหมาะสม

  (ช) ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

  (ซ) กรรมการจะต้องไม่ประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
  หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชน
  หรือบริษัทอื่นที่ประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
  ไม่ว่าจะทำเพื่อประโยชน์ส่วนตนหรือเพื่อประโยชน์ผู้อื่น
  เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

  (ฌ) กรรมการต้องแจ้งให้บริษัท ทราบโดยไม่ชักช้า
  หากมีส่วนได้เสียไม่ว่าโดยตรงหรือโดยอ้อมในสัญญาที่บริษัททำขึ้น
  หรือมีการเปลี่ยนแปลงจำนวนการถือหุ้นหรือหุ้นกู้ในบริษัท หรือบริษัทในเครือ

  การประชุมคณะกรรมการบริษัท ในปี 2552 ที่ผ่านมา
  การประชุมคณะกรรมการบริษัทมีจำนวนทั้งหมด 4 ครั้ง โดยมีกรรมการเข้าร่วมตามรายละเอียด
  ดังต่อไปนี้

  ------------------------ ------------------------ ----------------------
  ชื่อ - นามสกุล              ตำแหน่ง                   จำนวนครั้งที่เข้าร่วมประชุม /
                                                    การประชุมทั้งหมด (ครั้ง)

  1. นายสูรย์ ธรสารสมบัติ      ประธานกรรมการ            4 / 4

  2. นายไพศาล ธรสารสมบัติ    กรรมการ                  4 / 4

  3. นายคมสัน ธรสารสมบัติ     กรรมการ                  4 / 4

  4. นายสมเจตน์ ตรีธารทิพย์    กรรมการ และเลขานุการบริษัท  4 / 4

  5. นายชัย จรุงธนาภิบาล      กรรมการอิสระ              4 / 4

  6. นานเอนก ปิ่นวนิชย์กุล      กรรมการอิสระ              3 / 4

  7. นางรัตนวลี กอสนาน       กรรมการอิสระ              4 / 4
  ------------------------ ------------------------ ----------------------

  9.2.2 คณะกรรมการบริหาร

  ณ วันที่ 31 ธันวาคม 2552 ประกอบด้วย กรรมการบริหาร 3 ท่าน ดังนี้

  ----------------------------------- -----------------------------------
  ชื่อ - นามสกุล                         ตำแหน่ง

  1. นายไพศาล ธรสารสมบัติ               ประธานกรรมการบริหาร

  2. นายสมเจตน์ ตรีธารทิพย์               กรรมการบริหาร

  3. นายคมสัน ธรสารสมบัติ                กรรมการบริหาร
  ----------------------------------- -----------------------------------

  ขอบเขต หน้าที่ และความรับผิดชอบของคณะกรรมการบริหาร

  คณะกรรมการบริหารมีขอบเขต
  หน้าที่และความรับผิดชอบการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
  กำหนดนโยบาย แผนธุรกิจ งบประมาณ โครงสร้างการบริหารงาน และอำนาจการบริหารต่างๆ
  ของบริษัท หลักเกณฑ์ในการดำเนินธุรกิจให้สอดคล้องกับสภาพเศรษฐกิจ
  เพื่อเสนอให้ที่ประชุมคณะกรรมการบริษัทพิจารณาอนุมัติและ/หรือให้ความเห็นชอบ
  รวมถึงการตรวจสอบและติดตามผลการดำเนินงานของบริษัท ตามนโยบายที่กำหนด
  โดยปัจจุบันคณะกรรมการบริหาร มีขอบเขต หน้าที่ และความรับผิดชอบ สรุปได้ดังนี้

  (ก)
  พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาอนุมัติ
  ทั้งนี้ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่ายประจำปีในระหว่างที่ไม่มีการประชุมคณะกรรมการบริษัทในกรณีเร่งด่วน
  และให้นำเสนอคณะกรรมการบริษัท เพื่อทราบในที่ประชุมคราวต่อไป

  (ข) อนุมัติการซื้อขายสินค้าอันเป็นปกติธุระของบริษัท ในวงเงินไม่เกิน 500 ล้านบาท

  (ค) อนุมัติค่าใช้จ่ายในการซื้อทรัพย์สินอันมีลักษณะเป็นการลงทุน
  นอกเหนือจากที่ระบุไว้ในงบประมาณประจำปี ในวงเงินไม่เกิน 50 ล้านบาท

  (ง) อนุมัติการใช้จ่ายเงินลงทุนที่สำคัญๆ
  ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
  หรือตามที่คณะกรรมการบริษัทได้เคยมีมติอนุมัติในหลักการไว้แล้ว

  (จ) เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การลงทุน การตลาด
  การบริหารทรัพยากรบุคคล และด้านการปฏิบัติการอื่น ๆ

  (ฉ) จัดสรรเงินบำเหน็จรางวัลซึ่งได้รับอนุมัติจากคณะกรรมการบริษัทแล้ว
  แก่พนักงานหรือลูกจ้างของบริษัท หรือบุคคลใดๆ ที่กระทำกิจการให้บริษัท

  (ช) ควบคุมดูแลการดำเนินการและ/หรือบริหารงานประจำวันของบริษัท

  ทั้งนี้ อำนาจของคณะกรรมการบริหารจะไม่รวมถึงการอนุมัติรายการใดที่อาจมีความขัดแย้ง
  หรือรายการใดที่คณะกรรมการบริหาร หรือบุคคลที่เกี่ยวโยงกันกับผู้บริหาร
  มีส่วนได้เสียหรือผลประโยชน์ในลักษณะอื่นใดขัดแย้งกับบริษัท หรือ บริษัทย่อย (ถ้ามี)
  ตามกฎเกณฑ์ของตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท และ/หรือ
  ที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัท
  หรือกฎหมายที่เกี่ยวข้องกำหนด
  เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัท
  ที่คณะกรรมการบริษัทกำหนดหลักเกณฑ์การพิจารณาไว้ชัดเจนแล้ว

  9.2.3 คณะกรรมการตรวจสอบ

  ณ วันที่ 31 ธันวาคม 2552 ประกอบด้วยกรรมการตรวจสอบผู้ทรงคุณวุฒิ 3 ท่าน ดังนี้

  ------------------------------------ ----------------------------------
  ชื่อ - นามสกุล                          ตำแหน่ง

  1. นายชัย จรุงธนาภิบาล                  ประธานกรรมการตรวจสอบ

  2. นางรัตนวลี กอสนาน                   กรรมการตรวจสอบ

  3. นายเอนก ปิ่นวนิชย์กุล                  กรรมการตรวจสอบ
  ------------------------------------ ----------------------------------

  ขอบเขต หน้าที่ และความรับผิดชอบของคณะกรรมการตรวจสอบ

  คณะกรรมการตรวจสอบมีขอบเขต อำนาจ หน้าที่
  และความรับผิดชอบตามที่ได้รับมอบหมายจากคณะกรรมการบริษัท
  รวมทั้งการรายงานต่อคณะกรรมการบริษัท สรุปได้ดังนี้

  (ก) สอบทานให้บริษัท มีการรายงานทางการเงินอย่างถูกต้องและเพียงพอ

  (ข) สอบทานให้บริษัท มีระบบการควบคุมภายใน (Internal Control)
  และระบบการตรวจสอบภายใน (Internal

  Audit) ที่เหมาะสมและมีประสิทธิผล และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  (ค) สอบทานให้บริษัท ปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

  (ง) พิจารณา คัดเลือก
  เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
  และเสนอค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

  (จ)
  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
  ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

  (ฉ) จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
  ดังต่อไปนี้

  1. ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  2. ความเห็นเกี่ยวกับความเพียงพอของระบบควบคุมภายในของบริษัท

  3. ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาด

  หลักทรัพย์ หรือกฎหมายที่เกี่ยวข้องกับธุรกิจของบริษัท

  4. ความเห็นเกี่ยวกับความเหมาะสมของผู้สอบบัญชี

  5. ความเห็นเกี่ยวกับรายการที่อาจมีความขัดแย้งทางผลประโยชน์

  6. จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  7. ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

  8. รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  (ช)
  รายงานการดำเนินงานของคณะกรรมการตรวจสอบให้คณะกรรมการบริษัททราบเป็นประจำอย่างน้อยไตรมาสละ
  1 ครั้ง

  (ซ) ปฏิบัติการอื่นใดตามที่คณะกรรมการของบริษัท
  มอบหมายด้วยความเห็นชอบจากคณะกรรมการตรวจสอบ

  นอกจากนี้
  คณะกรรมการบริษัทได้มีการกำหนดวาระการดำรงตำแหน่งของคณะกรรมการตรวจสอบของบริษัท
  ดังต่อไปนี้

-   ประธานกรรมการตรวจสอบ 3 ปี

-   กรรมการตรวจสอบ 3 ปี

  ทั้งนี้ เมื่อครบวาระการดำรงตำแหน่งแล้ว
  ประธานกรรมการตรวจสอบและกรรมการตรวจสอบที่พ้นจากตำแหน่ง

  ตามวาระอาจได้รับการแต่งตั้งให้กลับเข้าดำรงตำแหน่งได้อีก

  การประชุมคณะกรรมการตรวจสอบ ในปี 2552 ที่ผ่านมา
  การประชุมคณะกรรมการตรวจสอบมีจำนวนทั้งหมด 4 ครั้ง
  โดยมีกรรมการตรวจสอบเข้าร่วมตามรายละเอียดดังต่อไปนี้

  ------------------------- ----------------------- ----------------------
  ชื่อ - นามสกุล               ตำแหน่ง                  จำนวนครั้งที่เข้าร่วมประชุม /
                                                    การประชุมทั้งหมด (ครั้ง)

  1. นายชัย จรุงธนาภิบาล       ประธานกรรมการตรวจสอบ    4 / 4

  2. นางรัตนวลี กอสนาน        กรรมการตรวจสอบ          4 / 4

  3. นายเอนก ปิ่นวนิชย์กุล       กรรมการตรวจสอบ          3 / 4
  ------------------------- ----------------------- ----------------------

  9.2.4 คณะกรรมการกำหนดค่าตอบแทน

  ณ วันที่ 31 ธันวาคม 2552 ประกอบด้วยกรรมการอิสระ 3 ท่าน ดังนี้

  ---------------------------------- ------------------------------------
  ชื่อ - นามสกุล                        ตำแหน่ง

  1. นายชัย จรุงธนาภิบาล                ประธานกรรมการกำหนดค่าตอบแทน

  2. นางรัตนวลี กอสนาน                 กรรมการกำหนดค่าตอบแทน

  3. นายเอนก ปิ่นวนิชย์กุล                กรรมการกำหนดค่าตอบแทน
  ---------------------------------- ------------------------------------

  ขอบเขต หน้าที่ และความรับผิดชอบของคณะกรรมการกำหนดค่าตอบแทน

  (ก) ทบทวนความเหมาะสมของหลักเกณฑ์การจ่ายค่าตอบแทนที่ใช้อยู่ในปัจจุบัน

  (ข) พิจารณากำหนดนโยบาย หลักเกณฑ์ และวิธีการจ่ายค่าตอบแทนสำหรับกรรมการ
  ประธานกรรมการบริหาร กรรมการผู้อำนวยการ และผู้บริหารระดับสูงของบริษัท
  ทั้งที่เป็นตัวเงินและมิใช่ตัวเงิน ให้มีความเหมาะสมและเป็นธรรม
  โดยพิจารณาจากผลการดำเนินงานของบริษัท
  และข้อมูลการจ่ายค่าตอบแทนของบริษัทอื่นที่อยู่ในอุตสาหกรรมเดียวกันกับบริษัทนำเสนอต่อคณะกรรมการบริษัทเพื่อพิจารณาอนุมัติ

  (ค) พิจารณากำหนดค่าตอบแทนกรรมการ ทั้งที่เป็นตัวเงินและมิใช่ตัวเงิน
  เสนอต่อคณะกรรมการบริษัทเพื่อให้ที่ประชุมสามัญผู้ถือหุ้นพิจารณาอนุมัติ

  (ง) ปฏิบัติการอื่นใดตามที่คณะกรรมการบริษัทมอบหมาย

  การประชุมคณะกรรมการกำหนดค่าตอบแทน ในปี 2552 ที่ผ่านมา
  การประชุมคณะกรรมการกำหนดค่าตอบแทนมีจำนวนทั้งหมด 2 ครั้ง
  โดยมีกรรมการกำหนดค่าตอบแทนเข้าร่วมตามรายละเอียดดังต่อไปนี้

  ----------------------- ---------------------------- ----------------------
  ชื่อ - นามสกุล             ตำแหน่ง                       จำนวนครั้งที่เข้าร่วมประชุม /
                                                       การประชุมทั้งหมด (ครั้ง)

  1. นายชัย จรุงธนาภิบาล     ประธานกรรมการกำหนดค่าตอบแทน   2 / 2

  2. นางรัตนวลี กอสนาน      กรรมการกำหนดค่าตอบแทน         2 / 2

  3. นายเอนก ปิ่นวนิชย์กุล     กรรมการกำหนดค่าตอบแทน         2 / 2
  ----------------------- ---------------------------- ----------------------

  9.2.5 คณะผู้บริหาร

  ณ วันที่ 31 ธันวาคม 2552 ผู้บริหารของบริษัท ประกอบด้วย 5 ท่าน ดังนี้

+-----------------------+----------------------------------------------+
| ชื่อ -นามสกุล            | ตำแหน่ง                                       |
+-----------------------+----------------------------------------------+
| 1. นายไพศาล ธรสารสมบัติ | กรรมการผู้อำนวยการ                             |
+-----------------------+----------------------------------------------+
| 2. นายสมเจตน์ ตรีธารทิพย์ | รองกรรมการผู้อำนวยการสายงานการเงินและบัญชี        |
+-----------------------+----------------------------------------------+
| 3. นายคมสัน ธรสารสมบัติ  |   รองกรรมการผู้อำนวยการสายงานปฏิบัติการ และ       |
|                       |                                              |
|                       |   รักษาการรองกรรมการผู้อำนวยการสายงานซัพพลายเชน  |
+-----------------------+----------------------------------------------+
| 4. นางพัลลภา ธรสารสมบัติ | รองกรรมการผู้อำนวยการสายงานบริหารทรัพยากรบุคคล    |
+-----------------------+----------------------------------------------+
| 5. นางสาวเพ็ชรรุ้ง       | รองกรรมการผู้อำนวยการสายงานการตลาด             |
| เมษินทรีย์               |                                              |
+-----------------------+----------------------------------------------+

  ขอบเขต หน้าที่ และความรับผิดชอบของกรรมการผู้อำนวยการ

  ขอบเขต หน้าที่ และความรับผิดชอบของ กรรมการผู้อำนวยการ
  ในการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
  สรุปได้ดังนี้

  (ก) ควบคุมดูแลการดำเนินกิจการและ/หรือบริหารงานประจำวันของบริษัท

  (ข) ดำเนินการหรือปฏิบัติงานให้เป็นไปตามนโยบาย แผนงาน
  และงบประมาณที่ได้อนุมัติจากคณะกรรมการบริษัท และ/หรือ คณะกรรมการบริหารของบริษัท

  (ค) เป็นผู้รับมอบอำนาจของบริษัท ในการบริหารกิจการของบริษัท ให้เป็นไปตามวัตถุประสงค์
  ข้อบังคับ นโยบาย ระเบียบ ข้อกำหนด คำสั่ง มติที่ประชุมผู้ถือหุ้น และ/หรือ
  มติที่ประชุมคณะกรรมการบริษัท หรือ คณะกรรมการบริหาร ทุกประการ

  ทั้งนี้ อำนาจของกรรมการผู้อำนวยการ
  จะไม่รวมถึงอำนาจในการอนุมัติรายการใดที่อาจมีความขัดแย้ง
  หรือรายการใดที่กรรมการผู้อำนวยการ หรือบุคคลที่เกี่ยวโยงกันกับกรรมการผู้อำนวยการ
  มีส่วนได้ส่วนเสีย หรือผลประโยชน์ ในลักษณะอื่นใดขัดแย้งกับบริษัท หรือบริษัทย่อย
  ตามกฎเกณฑ์ของตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัท
  หรือกฎหมายที่เกี่ยวข้องกำหนด
  เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัท
  ที่คณะกรรมการบริษัทกำหนดหลักเกณฑ์การพิจารณาไว้ชัดเจนแล้ว

  9.2.6 เลขานุการบริษัท

  ----------------------------------- -----------------------------------
  ชื่อ - นามสกุล                         ตำแหน่ง

  นายสมเจตน์ ตรีธารทิพย์                  เลขานุการบริษัท
  ----------------------------------- -----------------------------------

  ขอบเขต หน้าที่ และความรับผิดชอบของเลขานุการบริษัท

  คณะกรรมการบริษัทได้มีมติแต่งตั้งนายสมเจตน์ ตรีธารทิพย์ เป็นเลขานุการบริษัท
  เพื่อทำหน้าที่จัดการประชุมคณะกรรมการบริษัท คณะกรรมการชุดต่างๆ และการประชุมผู้ถือหุ้น
  รวมทั้งจัดทำรายงานการประชุมคณะกรรมการ รายงานการประชุมคณะกรรมการชุดต่างๆ
  รายงานการประชุมผู้ถือหุ้น รายงานประจำปี ตลอดจนจัดเก็บเอกสารตามที่กฎหมายกำหนด

  9.3 การสรรหากรรมการ

  การคัดเลือกบุคคลที่จะเข้าดำรงตำแหน่งเป็นกรรมการบริษัท
  มิได้ผ่านขั้นตอนของคณะกรรมการสรรหา อย่างไรก็ตาม
  คณะกรรมการบริษัทจะเป็นผู้พิจารณาคัดเลือกตามเกณฑ์คุณสมบัติของมาตรา 68
  แห่งพระราชบัญญัติมหาชนจำกัด พ.ศ. 2535 และประกาศคณะกรรมการกำกับตลาดทุนที่
  ทจ.24/2552 เรื่อง ข้อกำหนดเกี่ยวกับกรรมการและผู้บริหารของบริษัทที่ออกหลักทรัพย์
  โดยการเลือกตั้งคณะกรรมการบริษัทจะต้องได้รับอนุมัติจากที่ประชุมผู้ถือหุ้น
  ตามหลักเกณฑ์และวิธีการใช้สิทธิดังต่อไปนี้

สิทธิของผู้ถือหุ้นในการแต่งตั้งคณะกรรมการ

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียงตามจำนวนหุ้นที่ตนถือ

  (2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคนเป็นกรรมการ

  ก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  (3)
  บุคคลซึ่งได้รับคะแนนสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

  9.4 ค่าตอบแทนของกรรมการและผู้บริหาร

  9.4.1 ค่าตอบแทนที่เป็นตัวเงิน

  (ก) ค่าตอบแทนกรรมการ

  ในการประชุมสามัญผู้ถือหุ้นประจำปี 2552 เมื่อวันที่ 27 มีนาคม 2552 ที่ผ่านมา
  ที่ประชุมผู้ถือหุ้นมีมติอนุมัติเงินบำเหน็จจากผลการดำเนินงานประจำปี 2551 เป็นจำนวนเงิน
  5,500,000.- บาท และค่าตอบแทน (รวมเบี้ยประชุม) ของคณะกรรมการบริษัทในวงเงิน
  4,000,000.- บาท ซึ่งเป็นอัตราเดียวกันกับปี 2551 โดยบริษัทฯ
  ได้จ่ายค่าตอบแทนกรรมการรวม 7 ท่าน เป็นค่าเบี้ยประชุม 270,000 บาท ค่าตอบแทน
  3,280,000 บาท เงินบำเหน็จจากผลการดำเนินงานปี 2551 5,550,000 บาท
  รวมเป็นเงินจ่ายทั้งสิ้น 9,050,000 บาท ซึ่งค่าตอบแทนรวมดังกล่าวมีจำนวนเพิ่มขึ้น
  5,270,000 บาทเมื่อเทียบกับปี 2551 ซึ่งมีค่าตอบแทนรวมเท่ากับ 3,780,000.- บาท
  โดยมีรายละเอียด ดังต่อไปนี้

+---------------+-------------------+-------+-------+--------+-------+
| ชื่อ - นามสกุล   | ตำแหน่ง            | ค่าต   | ค่าเบี้ย | ค่าบำเ  | รวม   |
|               |                   | อบแทน | ประชุม | หน็จจาก |       |
|               |                   | (บาท) | (บาท) | ผลกา   | (บาท) |
|               |                   |       |       | รดำเนิน |       |
|               |                   |       |       | งานในปี |       |
|               |                   |       |       | 2551   |       |
|               |                   |       |       | (บาท)  |       |
+---------------+-------------------+-------+-------+--------+-------+
| 1. นายสูรย์     | ประธานกรรมการ     | 56    | 4     | 8      | 1,47  |
| ธรสารสมบัติ     |                   | 0,000 | 0,000 | 75,000 | 5,000 |
+---------------+-------------------+-------+-------+--------+-------+
| 2. นายไพศาล   | กรรมการ           | 40    | 4     | 7      | 1,19  |
| ธรสารสมบัติ     |                   | 0,000 | 0,000 | 50,000 | 0,000 |
+---------------+-------------------+-------+-------+--------+-------+
| 3. นายคมสัน    | กรรมการ           | 40    | 4     | 7      | 1,19  |
| ธรสารสมบัติ     |                   | 0,000 | 0,000 | 50,000 | 0,000 |
+---------------+-------------------+-------+-------+--------+-------+
| 4. นายสมเจตน์  | กรรมการ           | 40    | 4     | 7      | 1,19  |
| ตรีธารทิพย์      |                   | 0,000 | 0,000 | 50,000 | 0,000 |
+---------------+-------------------+-------+-------+--------+-------+
| 5. นายชัย      | กรรมการ           | 56    | 4     | 8      | 1,47  |
| จรุงธนาภิบาล    | ประธานกรรมการตร   | 0,000 | 0,000 | 75,000 | 5,000 |
|               | วจสอบและประธานกรร |       |       |        |       |
|               | มการกำหนดค่าตอบแทน |       |       |        |       |
+---------------+-------------------+-------+-------+--------+-------+
| 6. นางรัตนวลี   | กรรมการ           | 48    | 4     | 7      | 1,27  |
| กอสนาน        | กรร               | 0,000 | 0,000 | 50,000 | 0,000 |
|               | มการตรวจสอบและกรร |       |       |        |       |
|               | มการกำหนดค่าตอบแทน |       |       |        |       |
+---------------+-------------------+-------+-------+--------+-------+
| 7. นายเอนก    | กรรมการ           | 48    | 3     | 7      | 1,27  |
| ปิ่นวนิชย์กุล      | กรร               | 0,000 | 0,000 | 50,000 | 0,000 |
|               | มการตรวจสอบและกรร |       |       |        |       |
|               | มการกำหนดค่าตอบแทน |       |       |        |       |
+---------------+-------------------+-------+-------+--------+-------+

(ข) ค่าตอบแทนผู้บริหาร

  ในปี 2552 บริษัทฯ ได้จ่ายค่าตอบแทนผู้บริหารซึ่งได้แก่ กรรมการบริหาร 3 ท่าน
  คณะผู้บริหารจำนวน 5 ท่าน เป็นค่าตอบแทนในรูปของเงินเดือน โบนัส กองทุนสำรองเลี้ยงชีพ
  รวมเป็นจำนวนเงินทั้งสิ้น 19,530,000 บาท

9.4.2 ค่าตอบแทนอื่นๆ

-ไม่มี-

9.5 การกำกับดูแลกิจการ

  คณะกรรมการบริษัท ค้าเหล็กไทย จำกัด (มหาชน) (“บริษัท”)
  ได้ให้ความสำคัญในการกำกับดูแลกิจการที่ดีของบริษัท
  โดยยึดถือแนวทางดังกล่าวเป็นหลักในการประกอบธุรกิจและการวางนโยบายต่างๆ
  เพื่อให้การปฏิบัติหน้าที่เป็นไปด้วยความรับผิดชอบ ระมัดระวัง และซื่อสัตย์สุจริต
  อันจะส่งผลให้กิจการสามารถเจริญก้าวหน้าไปอย่างมีประสิทธิภาพ โปร่งใส
  และได้รับความไว้วางใจ โดยอ้างอิงถึงหลักการกำกับดูแลกิจการที่ดีสำหรับบริษัทจดทะเบียน ปี
  2549 ซึ่งเริ่มใช้กับการเปิดเผยในแบบแสดงข้อมูลประจำปี (แบบ 56-1) และรายงานประจำปี
  (แบบ 56-2) สำหรับรอบระยะเวลาบัญชีสิ้นสุดวันที่ 31 ธันวาคม 2550 เป็นต้นไป

หมวดที่ 1 สิทธิของผู้ถือหุ้น

1.1 การแต่งตั้งคณะกรรมการ

  ตามข้อบังคับของบริษัท ได้กำหนดไว้ว่า ในการแต่งตั้งคณะกรรมการบริษัท
  ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

(1) ผู้ถือหุ้นคนหนี่งมีคะแนนเสียงเท่ากับหนึ่งหุ้นต่อหนึ่งเสียงตามจำนวนหุ้นที่ตนถือ

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

  นอกจากนี้ในการประชุมสามัญผู้ถือหุ้นประจำปีที่ผ่านมา
  บริษัทได้เปิดโอกาสให้ผู้ถือหุ้นที่มีสิทธิออกเสียงลงคะแนนสามารถเลือกตั้งกรรมการเป็นรายบุคคล

2.  สิทธิเกี่ยวกับการประชุมผู้ถือหุ้น

  ก่อนวันประชุม

(1) บริษัทได้เปิดโอกาสให้ผู้ถือหุ้นใช้สิทธิเสนอระเบียบวาระการประชุมและชื่อบุคคลเพื่อเข้ารับการเลือกตั้งเป็นคณะกรรมการบริษัทล่วงหน้าก่อนวันประชุม
    30 วัน
    โดยได้ดำเนินการแจ้งถึงหลักเกณฑ์การเสนอดังกล่าวไว้อย่างละเอียดบนเว็บไซต์ของบริษัทที่
    www.thaimetaltrade.com
    และประกาศผ่านช่องทางการแจ้งข่าวของตลาดหลักทรัพย์แห่งประเทศไทย
    รวมทั้งได้จัดทำแบบฟอร์มเพื่ออำนวยความสะดวกแก่ผู้ถือหุ้นในการเสนอระเบียบวาระการประชุมและชื่อบุคคลดังกล่าว
    อย่างไรก็ตามในปี 2552 นี้
    ไม่มีผู้ถือหุ้นท่านใดเสนอวาระการประชุมและเสนอชื่อบุคคลเพื่อเข้ารับการพิจารณาเลือกตั้งเป็นกรรมการดังกล่าว

(2) บริษัทได้จัดส่งหนังสือเชิญประชุมผู้ถือหุ้นที่กำหนดระเบียบวาระการประชุมและระบุความเห็นของคณะกรรมการในแต่ละวาระ
    พร้อมเอกสารประกอบวาระการประชุม ให้แก่ผู้ถือหุ้นล่วงหน้าเป็นระยะเวลาไม่น้อยกว่า 14
    วัน ก่อนวันประชุมผู้ถือหุ้น รวมทั้งนำเสนอข้อมูลดังกล่าวทั้งหมดไว้บนเว็บไซต์ของบริษัทในหัวข้อ
    “ข้อมูลสำหรับนักลงทุน” เป็นระยะเวลาล่วงหน้า 30 วัน ก่อนวันประชุมผู้ถือหุ้น
    ตามแนวทางของ AGM Checklists
    เพื่อเปิดโอกาสให้ผู้ถือหุ้นมีเวลาศึกษาข้อมูลประกอบการประชุมล่วงหน้าก่อนได้รับข้อมูลดังกล่าวในรูปแบบเอกสาร

(3) เพื่อเป็นการอำนวยความสะดวกในการประชุม
    สำหรับผู้ถือหุ้นที่ไม่สามารถมาเข้าร่วมประชุมได้ด้วยตนเอง
    บริษัทได้แนบแบบหนังสือมอบฉันทะแบบ ข. และแบบ ค. ไปพร้อมกับหนังสือเชิญประชุม
    เพื่อให้ผู้ถือหุ้นทั้งในประเทศและต่างประเทศสามารถมอบฉันทะให้ผู้อื่นมาร่วมประชุมและออกเสียงลงคะแนนแทน
    หรือสามารถมอบอำนาจให้กรรมการอิสระที่บริษัทแต่งตั้งให้เป็นตัวแทนรับมอบฉันทะ

(4) นอกจากการส่งหนังสือเชิญประชุมให้แก่ผู้ถือหุ้นแล้ว เพื่อเป็นการเพิ่มช่องทางในการรับรู้ข้อมูล
    บริษัทได้ดำเนินการลงโฆษณาบอกกล่าวเชิญประชุมผู้ถือหุ้นในหนังสือพิมพ์เป็นระยะเวลาติดต่อกัน
    3 วัน และล่วงหน้า 3 วัน ก่อนวันประชุมผู้ถือหุ้น
    ตามข้อกำหนดของพระราชบัญญัติบริษัทมหาชนจำกัด พ.ศ. 2535
    รวมทั้งเผยแพร่หนังสือเชิญประชุมและเอกสารประกอบการประชุมไว้บนเว็บไซต์ของบริษัทในหัวข้อ
    “ข้อมูลสำหรับนักลงทุน” ด้วย

  ในวันประชุม

(1) บริษัทได้อำนวยความสะดวกแก่ผู้ถือหุ้นทั้งในเรื่องของสถานที่จัดประชุมที่สะดวกต่อการเดินทาง
    การเตรียมหนังสือเชิญประชุมเผื่อสำหรับผู้ถือหุ้นที่ไม่ได้นำเอกสารมาด้วย
    การจัดให้มีจอรับภาพเพื่อรองรับการนำเสนอวาระต่างๆ เป็นรูปแบบของ PowerPoint
    ทำให้เกิดความสะดวกและความน่าสนใจในการพิจารณาแต่ละวาระ
    และการจัดเตรียมไมโครโฟน เพื่อรองรับการเปิดโอกาสให้ผู้ถือหุ้นมีสิทธิซักถาม เสนอแนะ
    หรือแสดงความคิดเห็นในประเด็นต่างๆ ได้อย่างเหมาะสม รวมทั้งการจัดโต๊ะรับลงทะเบียน
    โดยมีเจ้าหน้าที่ปฏิบัติงานจำนวน 3 ท่าน
    เพื่ออำนวยความสะดวกและรวดเร็วสำหรับการลงทะเบียนและการตรวจสอบเอกสารในกรณีที่ผู้ถือหุ้นมาพร้อมกันหลายท่าน

(2) คณะกรรมการบริษัท คณะกรรมการตรวจสอบ คณะกรรมการกำหนดค่าตอบแทน
    และคณะกรรมการบริหารได้ตระหนักถึงความสำคัญในการเข้าร่วมประชุมและถือเป็นหน้าที่และความรับผิดชอบในเรื่องดังกล่าว
    ทำให้การประชุมสามัญผู้ถือหุ้นในปี 2552 เมื่อวันที่ 27 มีนาคม 2552 ที่ผ่านมานั้น
    มีคณะกรรมการบริษัท คณะกรรมการตรวจสอบ คณะกรรมการกำหนดค่าตอบแทน
    คณะกรรมการบริหาร และผู้บริหารที่มีอำนาจสูงสุดของฝ่ายการเงินและบัญชีเข้าร่วมทั้งหมด

(3) ก่อนเริ่มการพิจารณาประเด็นต่างๆ ตามที่ระบุไว้ในหนังสือเชิญประชุม
    บริษัทได้กำหนดให้วิทยากรชี้แจงถึงวิธีการออกเสียงลงคะแนนใน แต่ละวาระ
    รวมถึงการแจ้งจำนวนผู้ถือหุ้นที่มาเข้าร่วมประชุมและจำนวนหุ้นทั้งหมดที่มีสิทธิออกเสียงลงคะแนน

  (4) เปิดโอกาสให้ผู้ถือหุ้นอย่างเท่าเทียมกันในการแสดงความคิดเห็น
  และซักถามต่อคณะกรรมการบริษัท ในแต่ละวาระตามระเบียบวาระการประชุม

  ภายหลังการประชุม

  (1)
  นอกจากการแจ้งมติที่ประชุมสามัญผู้ถือหุ้นประจำปีผ่านทางระบบข่าวสารของตลาดหลักทรัพย์แห่งประเทศไทยแล้วนั้น
  บริษัทยังได้เผยแพร่ไว้บนเว็บไซต์ของบริษัทเพื่อให้ผู้ถือหุ้นสามารถตรวจสอบความถูกต้องของมติดังกล่าวได้
  นอกจากนี้ยังเป็นช่องทางการรับรู้ข้อมูลข่าวสารของผู้ถือหุ้นที่ไม่สามารถมาเข้าร่วมประชุมด้วยตนเองและนักลงทุนอื่นๆ
  อีกด้วย

  (2)
  บริษัทได้จัดทำรายงานการประชุมสามัญผู้ถือหุ้นประจำปีและเผยแพร่ไว้บนเว็บไซต์ของบริษัทภายใน14
  วัน นับจากวันประชุมสามัญผู้ถือหุ้นประจำปี

2.  สิทธิในการได้รับเงินปันผล

  บริษัทมีการกำหนดนโยบายการจ่ายเงินปันผลสำหรับผลการดำเนินงานไม่น้อยกว่าร้อยละ 50
  ของกำไรสุทธิภายหลังการจัดสรรกำไรสุทธิดังกล่าวเป็นเงินทุนสำรองตามกฎหมาย
  ซึ่งบริษัทได้จัดสรรกำไรเป็นเงินทุนสำรองตามกฎหมายเท่ากับร้อยละ 10
  ของทุนจดทะเบียนที่ชำระแล้ว
  เงินปันผลดังกล่าวจะจ่ายให้แก่ผู้ถือหุ้นซึ่งมีรายชื่อปรากฏในวันปิดสมุดทะเบียนพักการโอนหุ้นที่กำหนดโดยมติของคณะกรรมการบริษัทและผ่านการอนุมัติจากที่ประชุมสามัญผู้ถือหุ้นประจำปี

  นอกจากนี้ ภายหลังจากที่บริษัทได้รับแจ้งจากบริษัท ศูนย์รับฝากหลักทรัพย์ (ประเทศไทย) จำกัด
  เรื่องเช็คเงินปันผลตีคืน บริษัทได้ดำเนินการจัดทำหนังสือแจ้งต่อผู้ถือหุ้นที่ยังไม่ได้รับเช็คดังกล่าว
  เพื่อเป็นการติดตามและช่วยรักษาสิทธิของผู้ถือหุ้นท่านนั้นๆ

3.  สิทธิในการรับข่าวสารข้อมูลของกิจการอย่างเพียงพอ

  บริษัทได้ดำเนินการเผยแพร่ข่าวสารต่างๆ ที่สำคัญ อาทิเช่น ผลการดำเนินงาน หรืองบการเงิน
  เป็นต้น ผ่านทางระบบข่าวของตลาดหลักทรัพย์แห่งประเทศไทย
  นอกจากนี้ยังได้เผยแพร่ไว้บนเว็บไซต์ของบริษัทในหัวข้อข่าวสารแจ้งตลาดหลักทรัพย์
  และบริษัทได้จัดตั้งหน่วยงานนักลงทุนสัมพันธ์เพื่อทำหน้าที่ติดต่อสื่อสารกับนักลงทุน นักวิเคราะห์
  รวมถึงหน่วยงานภาครัฐและเอกชนที่เกี่ยวข้อง โดยสามารถติดต่อได้ที่หมายเลข :

  โทรศัพท์ : 02 685 4000 ต่อ 1605, 1501

  โทรสาร : 02 670 9090-2

หมวดที่ 2 การปฏิบัติต่อผู้ถือหุ้นอย่างเท่าเทียมกัน

(1) การจัดทำหนังสือเชิญประชุมสามัญผู้ถือหุ้นประจำปี
    บริษัทได้ดำเนินการปฏิบัติต่อผู้ถือหุ้นในประเทศและผู้ถือหุ้นต่างชาติอย่างเท่าเทียมกัน
    โดยได้จัดทำหนังสือเชิญประชุมดังกล่าวและเอกสารประกอบการพิจารณาวาระต่างๆ
    เป็นภาษาไทยและภาษาอังกฤษ

(2) บริษัทได้จัดทำหนังสือมอบฉันทะ แบบ ข. และแบบ ค.
    เพื่อให้ผู้ถือหุ้นทั้งในประเทศและต่างประเทศที่ไม่สามารถมาเข้าร่วมประชุมได้
    สามารถมอบฉันทะให้แก่บุคคลอื่นหรือกรรมการอิสระที่บริษัทเสนอให้เป็นผู้รับมอบฉันทะมาเข้าร่วมประชุมและออกเสียงลงคะแนนแทนตนได้
    และได้อำนวยความสะดวกโดยให้ผู้ถือหุ้นสามารถดาวน์โหลดหนังสือมอบฉันทะดังกล่าวได้จากเว็บไซต์ของบริษัทล่วงหน้าก่อนการประชุม
    30 วัน

(3) บริษัทจะไม่มีการเพิ่มวาระการประชุมโดยไม่ได้แจ้งผู้ถือหุ้นล่วงหน้า

(4) ในการประชุมคณะกรรมการบริษัท ครั้งที่ 3/2552
    คณะกรรมการบริษัทกำหนดให้กรรมการและผู้บริหารต้องรายงานให้บริษัททราบถึงการมีส่วนได้เสียของตนหรือของบุคคลที่มีความเกี่ยวข้อง
    ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทตามที่ระบุไว้ในมาตรา
    89/14 แห่งพระราชบัญญัติหลักทรัพย์และตลาดหลักทรัพย์ (ฉบับที่4) พ.ศ. 2551
    เพื่อให้คณะกรรมการสามารถพิจารณาธุรกรรมของบริษัท
    ที่อาจมีความขัดแย้งของผลประโยชน์และสามารถตัดสินใจเพื่อประโยชน์ของบริษัทโดยรวมได้
    ทั้งนี้กรรมการและผู้บริหารที่มีส่วนได้เสียกับธุรกรรมที่ทำกับบริษัท
    จะไม่มีส่วนร่วมในการตัดสินในการทำธุรกรรมดังกล่าว

  (5)
  คณะกรรมการบริษัทได้ตระหนักถึงความสำคัญของการป้องกันข้อมูลภายในของบริษัทไปใช้เพื่อประโยชน์ส่วนตนเป็นอย่างยิ่ง
  จึงมีนโยบายให้มีการเก็บรักษาข้อมูลซึ่งยังมิได้เปิดเผยต่อประชาชนไว้เป็นความลับ
  โดยกำหนดให้รับรู้เฉพาะผู้มีส่วนเกี่ยวข้องเท่านั้น

  ทั้งนี้
  บริษัทได้แจ้งให้กรรมการและผู้บริหารทุกคนรับทราบถึงภาระหน้าที่ในการรายงานการถือครองหลักทรัพย์ในบริษัทของตน
  รวมถึงคู่สมรสและบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์
  ต่อสำนักงาน ก.ล.ต. และตลาดหลักทรัพย์ฯ ตามมาตรา 59 และบทลงโทษตามมาตรา 275
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535 แล้ว

  อีกทั้ง บริษัทได้ห้ามมิให้กรรมการและผู้บริหาร
  รวมถึงคู่สมรสและบุตรที่ยังไม่บรรลุนิติภาวะของบุคคลดังกล่าว ทำการซื้อ ขาย โอน
  หรือรับโอนหลักทรัพย์ของบริษัทโดยใช้ข้อมูลภายในซึ่งยังมิได้เปิดเผยต่อสาธารณชน
  สำหรับกรณีที่กรรมการ ผู้บริหาร รวมถึงคู่สมรสและบุตรที่ยังไม่บรรลุนิติภาวะทำการซื้อ ขาย โอน
  หรือรับโอนหลักทรัพย์ของบริษัทที่ไม่เข้าข่ายกรณีข้างต้นให้รายงานต่อสำนักงาน ก.ล.ต.
  และตลาดหลักทรัพย์ทุกครั้งที่ทำการซื้อ ขาย โอน หรือรับโอนหลักทรัพย์ดังกล่าวภายใน 3
  วันนับแต่วันที่เกิดรายการขึ้น
  พร้อมทั้งส่งสำเนารายงานนี้ให้กับเลขานุการบริษัทเพื่อเก็บเป็นหลักฐานทุกครั้ง

  ทั้งนี้ หากกรรมการ ผู้บริหาร และพนักงานของบริษัท
  นำข้อมูลภายในของบริษัทไม่ว่าจะเป็นเรื่องใดๆ
  ไปใช้เพื่อประโยชน์ส่วนตนและการกระทำดังกล่าวก่อให้เกิดความเสียหายแก่บริษัท
  บริษัทจะพิจารณาดำเนินการทางกฎหมายตามความเหมาะสมต่อไป

หมวดที่ 3 บทบาทของผู้มีส่วนได้เสีย

  บริษัทได้ตระหนักถึงสิทธิและความสำคัญของผู้มีส่วนได้เสียทั้งในส่วนของ ลูกค้า, พนักงาน, คู่ค้า,
  ผู้ถือหุ้นหรือ ผู้ลงทุน, เจ้าหนี้, คู่แข่ง และชุมชนที่บริษัทตั้งอยู่ รวมทั้งสังคม และภาครัฐ
  โดยสามารถสรุปได้ดังต่อไปนี้

  (1) ลูกค้า
  ด้วยแนวคิดการยึดถือลูกค้าเป็นศูนย์กลางที่บริษัทพร้อมให้บริการตอบสนองความต้องการอย่างครอบคลุมรอบด้าน
  โดยการให้คำแนะนำ แก้ปัญหา ช่วยเหลือในการจัดหาสินค้า สร้างสรรค์บริการรูปแบบใหม่ๆ
  คิดค้นทางเลือกที่หลากหลายแก่ลูกค้า เพิ่มคุณค่าให้กับผลิตภัณฑ์เหล็ก
  ซึ่งเป็นการเปลี่ยนมุมมองใหม่ในการทำธุรกิจเหล็กที่ไม่ได้เป็นเพียงผู้จัดจำหน่ายเหล็กอีกต่อไป
  แต่เป็นโครงสร้างความสำเร็จในการดำเนินธุรกิจของลูกค้า
  ภายใต้ระบบการบริหารจัดการแบบบูรณาการ ที่รองรับความต้องการอย่างครบครัน ทั้งการผลิต
  เทคโนโลยีที่ทันสมัย การตรวจสอบคุณภาพผลิตภัณฑ์
  การจัดส่งด้วยระบบโลจิสติกส์ที่มีส่วนช่วยเสริมประสิทธิภาพในการบริหารงานคลังสินค้า ลดต้นทุน
  ประหยัดพื้นที่จัดเก็บและเวลาที่สอดคล้องกับแผนการผลิตของลูกค้าเพื่อสร้างความมั่นใจและความสะดวกสบายแก่ลูกค้า

  (2) พนักงาน
  เพราะศักยภาพของพนักงานเป็นหนึ่งในโครงสร้างสำคัญสูงสุดที่ทำให้ทุกความคิดและทุกจินตนาการเป็นจริง
  ดังนั้นบริษัทจึงมุ่งมั่นในการพัฒนาคนของบริษัทให้เป็นมืออาชีพ
  มีค่านิยมทั้งวิธีคิดและวิธีปฏิบัติที่มุ่งมั่นสู่ความสำเร็จ น่าเชื่อถือ และเป็นที่ไว้วางใจ
  กล้าท้าทายและสร้างสรรค์สิ่งใหม่ พร้อมตอบสนองทุกความต้องการ
  ขณะเดียวกันบริษัทยังเน้นสร้างพนักงานให้มีความรู้ ประสบการณ์
  มีความเชี่ยวชาญพร้อมให้คำปรึกษา และเรียนรู้สิ่งใหม่ๆ ตลอดเวลา
  ด้วยการจัดตั้งศูนย์กลางการเรียนรู้ธุรกิจเหล็ก (TMT Knowledge Center)
  เพื่อแลกเปลี่ยนความรู้ ข้อมูล ข่าวสาร และพัฒนาศักยภาพของพนักงานอย่างต่อเนื่อง
  สนับสนุนให้เกิดการเรียนรู้เทคโนโลยี ค้นหานวัตกรรมผลิตภัณฑ์เหล็กชนิดใหม่ๆ
  มารองรับความต้องการใช้งานเหล็กที่ไร้ขีดจำกัดได้มากยิ่งขึ้น
  เพื่อจุดประกายให้ทุกคนเล็งเห็นถึงพลังของเหล็ก (The Power of Steel)
  และพร้อมเป็นโครงสร้างสำคัญให้กับทุกจินตนาการอย่างแท้จริง

  (3) คู่ค้า บริษัทมีนโยบายที่จะสร้างความสัมพันธ์อันดีต่อคู่ค้า รวมทั้งปฏิบัติต่อคู่ค้าอย่างเป็นธรรม
  เป็นไปตามเงื่อนไขทางการค้า และ/หรือข้อตกลงระหว่างกัน
  ทั้งนี้ก็เพื่อที่จะพัฒนาและรักษาสัมพันธภาพให้ยั่งยืน

  (4) ผู้ถือหุ้น
  บริษัทมุ่งมั่นที่จะขยายการเติบโตของธุรกิจอย่างต่อเนื่องและยั่งยืนจนสามารถก้าวขึ้นเป็นบริษัทชั้นนำในอุตสาหกรรมเหล็กไทยได้
  ถึงแม้ในปีที่ผ่านมาจะมีปัญหาทางเศรษฐกิจจากปัจจัยหลายอย่างก็ตาม
  ทั้งนี้ก็เพื่อสร้างความมั่นใจและมูลค่าเพิ่มให้กับผู้ถือหุ้นในระยะยาว
  รวมถึงการเปิดเผยข้อมูลข่าวสารต่างๆ อย่างถูกต้องและครบถ้วน
  นอกจากนี้บริษัทยังรักษาผลประโยชน์ของผู้ถือหุ้นเรื่องการรับเช็คเงินปันผล
  โดยบริษัทได้ประสานงานกับบริษัท ศูนย์รับฝากหลักทรัพย์ (ประเทศไทย) จำกัด
  ในการติดตามผู้ถือหุ้นที่ยังไม่ได้รับเช็คเงินปันผล ให้ดำเนินการไปใช้สิทธิของตนตามที่พึงจะได้รับ

  (5) เจ้าหนี้ บริษัทปฏิบัติตามเงื่อนไขของการกู้ยืมเงินตามข้อตกลง
  และให้ข้อมูลทางการเงินที่ถูกต้องรวมทั้งมีการจ่ายชำระหนี้ตรงตามเวลาทุกครั้ง

  (6) คู่แข่ง
  บริษัทดำเนินธุรกิจตามกรอบกติกาการแข่งขันที่เป็นธรรมและไม่ทำลายชื่อเสียงหรือก่อให้เกิดความเสียหายโดยไม่ชอบต่อคู่แข่ง

  (7) ชุมชนและสังคม คณะกรรมการบริษัทได้ให้ความสำคัญกับการพัฒนาและรับผิดชอบต่อสังคม
  ควบคู่ไปกับการดำเนินธุรกิจ ด้วยสำนึกดีว่าธุรกิจ จะดำรงอยู่ได้
  ต้องมีพื้นฐานมาจากสังคมและสิ่งแวดล้อมที่เจริญเติบโตอย่างมั่นคง จึงผลักดันให้เกิดกิจกรรมต่างๆ
  เพื่อการพัฒนาและเป็นมิตรต่อสิ่งแวดล้อมในด้านการผลิต สภาพแวดล้อมในการทำงาน
  สถานที่ทำงานและชุมชนรอบข้าง การดูแลความปลอดภัย
  การคำนึงถึงสุขภาพกายและสุขภาพจิตของพนักงาน
  รวมทั้งการสร้างกิจกรรมเพื่อรับผิดชอบต่อสังคม ซึ่งในปี 2552 บริษัทฯ
  ได้จัดกิจกรรมและโครงการ ต่างๆ เพื่อเป็นการแสดงถึงความรับผิดชอบต่อสังคม (Corporate
  Social Responsibility: CSR) รายละเอียดดังต่อไปนี้

  (7.1) โครงการเพื่อสิ่งแวดล้อม (มกราคม - กันยายน 2552)

  -
  บริษัทได้ติดตั้งสายการผลิตและเลือกใช้กระบวนการเคลือบสีกันสนิมสำหรับเหล็กโครงสร้างขึ้นรูปเย็นด้วยสีสูตรน้ำซึ่งปราศจากโลหะหนัก
  เพื่อไม่ให้ก่อมลพิษกับน้ำและอากาศ ตลอดจนมีความปลอดภัยสำหรับผู้นำสินค้าไปใช้งาน

  - บริษัทได้ติดตั้งเครื่องกรองอากาศและดูดควันในสายการผลิตท่อเหล็กที่ต้องมีการเชื่อม
  เพื่อดูดควันและกรองอากาศให้มีความสะอาดในโรงงาน
  ปลอดภัยต่อพนักงานและเป็นมิตรต่อสิ่งแวดล้อม

  - บริษัทได้ติดตั้งกังหันน้ำเพื่อบรรเทาและป้องกันน้ำเสียให้กับแหล่งน้ำ
  โดยใช้หลักการเพิ่มออกซิเจนให้กับน้ำ รวมทั้งปรับปรุงภูมิทัศน์บริเวณหน้าศูนย์กระจายสินค้าวังน้อย
  จังหวัดพระนครศรีอยุธยา เพื่อสร้างบรรยากาศที่ดีให้กับพนักงานและชุมชนโดยรอบ

  (7.2) โครงการเพื่อชุมชน (มิถุนายน - ธันวาคม 2552)

  - บริษัทได้มอบอุปกรณ์คอมพิวเตอร์ให้กับโรงเรียนวัดเจ้ามูล อำเภอบางกอกใหญ่
  กรุงเทพมหานคร จำนวน 25 เครื่อง
  ด้วยตระหนักดีว่าเยาวชนคือทรัพยากรที่สำคัญของประเทศในอนาคต
  จึงควรส่งเสริมให้เกิดการเรียนรู้และการพัฒนาทักษะในด้านต่างๆ โดยเฉพาะเทคโนโลยี
  อันเป็นปัจจัยหลักอีกสิ่งหนึ่งของสังคมยุคปัจจุบัน

  - ผู้บริหารและพนักงาน TMT รวมพลังพร้อมใจกันบริจาคโลหิตให้กับศูนย์บริการโลหิต
  ร.พ.พระนครศรีอยุธยา

  (7.3) โครงการเพื่อพนักงาน (พฤศจิกายน - ธันวาคม 2552)

  - บริษัทให้ความสำคัญต่อสุขภาพของพนักงานเป็นอย่างยิ่ง
  เพราะพนักงานทุกคนเป็นผู้ที่มีความสำคัญในการขับเคลื่อนธุรกิจให้เติบโตอย่างยั่งยืนและมีคุณภาพ
  บริษัทจึงจัดให้มีการตรวจสุขภาพประจำปี
  และมีการให้คำแนะนำในการดูแลสุขภาพโดยแพทย์และพยาบาลจากโรงพยาบาลสายไหม

  - บริษัทได้จัดกิจกรรม “มหัศจรรย์เศษเหล็ก”
  เพื่อเปิดโอกาสให้พนักงานได้มีเวทีในการแสดงออกถึงความคิดสร้างสรรค์โดยการนำเศษเหล็กที่เหลือจากกระบวนการผลิตมาสร้างสรรค์เป็นสิ่งประดิษฐ์เพื่อเพิ่มประสิทธิภาพและความปลอดภัยในการทำงาน
  และสิ่งประดิษฐ์ความคิดสร้างสรรรค์

(8) ภาครัฐ บริษัทปฏิบัติตามกฎหมาย กฎระเบียบ และข้อกำหนดต่างๆ ของภาครัฐ อย่างเคร่งครัด

หมวดที่ 4 การเปิดเผยข้อมูลและความโปร่งใส

(1) คณะกรรมการบริษัทได้ดูแลให้มีการเปิดเผยข้อมูลสำคัญที่เกี่ยวข้องกับบริษัท
ทั้งข้อมูลทางการเงินที่ตรวจสอบแล้วจากผู้สอบบัญชีรับอนุญาตที่เป็นอิสระซึ่งเป็นไปตามมาตรฐานการบัญชีที่รับรองโดยทั่วไป
และข้อมูลที่ไม่ใช่ข้อมูลทางการเงิน เช่น ข้อมูลค่าตอบแทนกรรมการ,
จำนวนครั้งของกรรมการที่เข้าร่วมประชุม,ขอบเขตการดำเนินงานของคณะกรรมการชุดต่างๆ,
ข้อมูลการทำรายการระหว่างกัน และนโยบายการกำกับดูแลกิจการของบริษัท เป็นต้น
ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย รวมถึงข้อมูลอื่นๆ ที่เกี่ยวข้อง อย่างถูกต้อง ครบถ้วน ทันเวลา
โปร่งใส เพื่อให้นักลงทุนและผู้มีส่วนได้เสียทุกฝ่ายของบริษัท ได้รับสารสนเทศอย่างเท่าเทียมกัน
โดยผ่านระบบข่าวของตลาดหลักทรัพย์แห่งประเทศไทย, แบบแสดงรายการข้อมูลประจำปี,
รายงานประจำปี และเว็บไซต์ของบริษัทที่ www.thaimetaltrade.com
รวมทั้งการแต่งตั้งเลขานุการบริษัทเพื่อเป็นผู้ดำเนินการจัดทำและเก็บรักษาข้อมูลดังกล่าว
และให้ข้อมูลที่ถูกต้องต่อนักลงทุน, ผู้ถือหุ้น, นักวิเคราะห์ และผู้มีส่วนได้เสีย

(2) จัดให้มีการประชุมนักวิเคราะห์หลักทรัพย์ (Analyst Meeting) ในทุกไตรมาส
    เพื่อแถลงผลการดำเนินงานและฐานะการเงินของบริษัทในวันทำการถัดจากวันที่บริษัทเปิดเผยงบการเงินซึ่งได้รับการสอบทานจากผู้สอบบัญชีรับอนุญาตแล้ว
    โดยได้เผยแพร่ข้อมูลเปรียบเทียบงบการเงินรายไตรมาส (Comparative Quarterly
    Financial Statement) ให้แก่ผู้เข้าร่วมประชุมด้วย

(3) นโยบายค่าตอบแทนกรรมการได้กำหนดไว้อย่างชัดเจนและโปร่งใส
    โดยค่าตอบแทนอยู่ในระดับเดียวกับอุตสาหกรรมเดียวกัน
    ซึ่งได้ผ่านการพิจารณาจากคณะกรรมการกำหนดค่าตอบแทนและได้ขออนุมัติจากที่ประชุมสามัญผู้ถือหุ้นแล้ว
    ทั้งนี้รายละเอียดค่าตอบแทนกรรมการและผู้บริหารได้เปิดเผยไว้ในหัวข้อโครงสร้างการจัดการ

หมวดที่ 5 ความรับผิดชอบของคณะกรรมการ

1. โครงสร้างคณะกรรมการ

1.1 คณะกรรมการบริษัท ณ สิ้นปี 2552 มีจำนวนทั้งหมด 7 ท่าน
แบ่งเป็นกรรมอิสระและกรรมการตรวจสอบจำนวน 3 ท่าน
ซึ่งเป็นไปตามข้อกำหนดของตลาดหลักทรัพย์แห่งประเทศไทย โดยเป็นผู้ที่มีความรู้ความสามารถ,
ประสบการณ์และทักษะที่เป็นประโยชน์ต่อการดำเนินธุรกิจของบริษัท
โดยคณะกรรมการบริษัทได้รับความเห็นชอบจากที่ประชุมผู้ถือหุ้นให้ดำรงตำแหน่งดังกล่าว
สำหรับรายละเอียดที่เกี่ยวข้องและขอบเขต หน้าที่
และความรับผิดชอบปรากฎอยู่ในหัวข้อโครงสร้างและการจัดการ

  1.2 คณะกรรมการตรวจสอบ ประกอบด้วยกรรมการอิสระ 3 ท่าน
  โดยคณะกรรมการตรวจสอบเป็นกรรมการอิสระผู้ไม่มีส่วนได้เสียและไม่มีความสัมพันธ์เกี่ยวข้องใดๆ
  กับบริษัท, คณะกรรมการบริษัท, คณะกรรมการบริหาร, ผู้ถือหุ้นรายใหญ่
  และผู้ที่เกี่ยวข้องกับบุคลดังที่ได้กล่าวมา โดยคณะกรรมการตรวจสอบทั้ง 3 ท่าน
  เป็นผู้มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงิน
  สำหรับรายรายละเอียดที่เกี่ยวข้องและขอบเขต หน้าที่
  และความรับผิดชอบปรากฎอยู่ในหัวข้อโครงสร้างการจัดการ

  1.3 คณะกรรมการกำหนดค่าตอบแทน ประกอบด้วยกรรมการอิสระจำนวน 3
  ท่านที่ได้รับการแต่งตั้งโดยคณะกรรมการบริษัท มีหน้าที่พิจารณาและดำเนินการเสนอนโยบาย
  หลักเกณฑ์การจ่ายค่าตอบแทน สำหรับกรรมการ และ ผู้บริหารระดับสูงของบริษัท
  เพื่อเสนอต่อคณะกรรมการบริษัทก่อนนำเข้าขออนุมัติในที่ประชุมสามัญผู้ถือหุ้นประจำปี
  สำหรับรายรายละเอียดที่เกี่ยวข้องและขอบเขต หน้าที่
  และความรับผิดชอบปรากฎอยู่ในหัวข้อโครงสร้างการจัดการ

  2. การกำหนดวาระกรรมการ

  ตามข้อบังคับของบริษัท ข้อที่ 21 กำหนดให้ในการประชุมสามัญประจำปีทุกครั้ง
  ให้กรรมการออกจากตำแหน่งหนึ่งในสาม
  และถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  โดยให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งและกรรมการที่จะออกตามวาระนี้อาจได้รับเลือกเข้ามาดำรงตำแหน่งใหม่ก็ได้

  3. การประชุมคณะกรรมการ

  คณะกรรมการบริษัท และคณะกรรมการตรวจสอบ
  มีการประชุมอย่างสม่ำเสมอตามกำหนดเวลาที่ระบุไว้ล่วงหน้า
  และจะมีการประชุมพิเศษตามความจำเป็น
  ประธานกรรมการได้จัดสรรเวลาการประชุมไว้อย่างเพียงพอที่จะให้ฝ่ายจัดการได้นำเสนอเรื่องต่างๆ
  เข้าพิจารณา
  และมีเวลามากพอที่กรรมการแต่ละท่านจะได้แสดงข้อคิดเห็นและปรึกษาปัญหาที่สำคัญอย่างรอบคอบและถี่ถ้วน
  โดยปกติแล้วกรรมการทุกท่านจะเข้าร่วมประชุมโดยพร้อมเพรียง
  เว้นแต่กรณีพิเศษที่ไม่สามารถเข้าร่วมได้
  และได้มีการบันทึกรายงานการประชุมทุกครั้งเพื่อเป็นการอ้างอิงและสามารถตรวจสอบได้
  โดยรายละเอียดของการประชุมคณะกรรมการบริษัทในปี 2552
  ปรากฎอยู่ในหัวข้อโครงสร้างการจัดการ

  4. คุณสมบัติของกรรมการอิสระ

  กรรมการอิสระของบริษัทมีคุณสมบัติครบถ้วนตามคุณสมบัติของกรรมการอิสระในประกาศคณะกรรมการกำกับตลาดทุนที่
  ทจ.4/2552 เรื่อง การขออนุญาตและการอนุญาตให้เสนอขายหุ้นที่ออกใหม่ (ฉบับที่ 2)

  5. ภาวะผู้นำและวิสัยทัศน์

  คณะกรรมการของบริษัทมีภาวะผู้นำ วิสัยทัศน์ และมีความเป็นอิสระในการตัดสินใจ
  กำหนดนโยบายวางเป้าหมาย พัฒนาแผนธุรกิจ และพิจารณางบประมาณ
  เพื่อประโยชน์สูงสุดของผู้ถือหุ้นและการเติบโตของบริษัท

  6. จริยธรรมธุรกิจ

  คณะกรรมการของบริษัทได้ให้ความสำคัญในการดำเนินธุรกิจอย่างมีจริยธรรม
  โดยมีการให้แนวทางกับฝ่ายจัดการและพนักงานเพื่อทราบและเข้าใจถึงแนวทางเกี่ยวกับจริยธรรมธุรกิจหรือจรรยาบรรณให้ปฏิบัติหน้าที่ด้วยความสุจริต
  ด้วยวิถีทางที่ถูกต้องเหมาะสม และติดตามการปฏิบัติงานตามแนวทางดังกล่าวอย่างสม่ำเสมอ

7. การถ่วงดุลของกรรมการที่ไม่เป็นผู้บริหาร

  เพื่อให้เป็นการถ่วงดุลอำนาจของกรรมการที่เป็นผู้บริหาร
  คณะกรรมการของบริษัทจึงกำหนดให้มีคณะกรรมการ ที่เป็นอิสระอย่างน้อย 3 ท่าน ทั้งนี้
  คณะกรรมการที่เป็นอิสระทั้ง 3 ท่านนี้มีคุณสมบัติและคุณวุฒิที่เหมาะสมในการปฏิบัติหน้าที่

  คณะกรรมการบริษัท ในปี 2552 ประกอบด้วย

 กรรมการที่เป็นผู้บริหาร 3 ท่าน

 กรรมการที่ไม่ได้เป็นผู้บริหาร (แต่ไม่ใช่กรรมการอิสระ) 1 ท่าน

 กรรมการอิสระและกรรมการตรวจสอบ 3 ท่าน

  ดังนั้นบริษัทมีกรรมการที่เป็นอิสระทั้งหมด 3 ท่าน คิดเป็น 42.86% ของกรรมการทั้งคณะ
  ซึ่งเป็นสัดส่วนที่สามารถจัดได้ว่าเป็นหลักการถ่วงดุลที่ดีได้
  กรรมการผู้มีอำนาจจะถูกกำหนดโดยที่ประชุมสามัญผู้ถือหุ้น

8. การรวมหรือแยกตำแหน่ง

  บริษัทมีคณะกรรมการบริษัท คณะกรรมการบริหารและผู้บริหาร
  โดยมีการจำแนกและกำหนดขอบเขตหน้าที่การบริหารงานอย่างชัดเจน
  และบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ 3 ท่าน
  ทำหน้าที่ในการถ่วงดุลและตรวจทานการบริหารงานของฝ่ายจัดการอีกด้วย

9. ความขัดแย้งทางผลประโยชน์

  บริษัทตระหนักถึงปัญหาดังกล่าว
  โดยคณะกรรมการบริษัทได้ดูแลอย่างรอบคอบเมื่อเกิดรายการที่อาจมีการขัดแย้งทางผลประโยชน์
  และมีการจัดตั้งคณะกรรมการตรวจสอบเพื่อเข้าร่วมพิจารณาอย่างเหมาะสมรอบคอบในเรื่องที่เกี่ยวกับรายการที่อาจมีความขัดแย้งทางผลประโยชน์

10. ค่าตอบแทนของกรรมการและผู้บริหาร

  ค่าตอบแทนของกรรมการและผู้บริหารระดับสูงจะกำหนดโดยคณะกรรมการกำหนดค่าตอบแทนซึ่งได้กำหนดไว้ในระดับที่เหมาะสมและเปรียบเทียบได้กับระดับของกรรมการที่อยู่ในอุตสาหกรรมเดียวกัน
  และสอดคล้องกับผลการดำเนินงานของบริษัท ประสบการณ์ ภาระหน้าที่
  ขอบเขตของบทบาทและความรับผิดชอบ
  รวมทั้งผลการบริหารงานของกรรมการและผู้บริหารแต่ละท่าน
  เพื่อจูงใจและรักษาคณะกรรมการที่มีคุณภาพ
  โดยนโยบายที่คณะกรรมการกำหนดค่าตอบแทนใช้เพื่อเป็นแนวทางในการกำหนดค่าตอบแทนดังกล่าวจะเป็นไปตามนโยบายที่คณะกรรมการบริษัทเป็นผู้กำหนด
  ทั้งนี้อัตราค่าตอบแทนเฉพาะสำหรับคณะกรรมการดังกล่าวจะต้องได้รับอนุมัติจากที่ประชุมสามัญผู้ถือหุ้นประจำปีด้วย
  โดยรายละเอียดของการจ่ายค่าตอบแทนปรากฎอยู่ในหัวข้อโครงสร้างการจัดการ

11. ระบบการควบคุมและการตรวจสอบภายใน

  บริษัทตระหนักถึงความสำคัญของระบบการควบคุมและตรวจสอบภายในโดยได้กำหนดอำนาจหน้าที่ของ
  ผู้ปฏิบัติงาน ผู้ควบคุมและประเมินผลแยกจากกันอย่างชัดเจน
  เพื่อให้มีการตรวจสอบระหว่างกันอย่างเหมาะสม
  บริษัทมีการติดตามตรวจสอบดูแลการปฏิบัติงานอย่างสม่ำเสมอ
  โดยคณะกรรมการตรวจสอบได้มอบหมายให้บริษัท เคพีเอ็มจี ภูมิไชย ที่ปรึกษาธุรกิจ จำกัด
  เป็นผู้เสนอแผนงานการตรวจสอบให้คณะกรรมการตรวจสอบอนุมัติและดำเนินการตรวจสอบระบบการควบคุมภายในตามแผนงานนั้น
  และเสนอรายงานตรงต่อคณะกรรมการตรวจสอบเพื่อรายงานผลการตรวจสอบและให้คำแนะนำต่อฝ่ายปฏิบัติการ
  อันเป็นการสร้างเสริมระบบการควบคุมและตรวจสอบให้มีประสิทธิภาพมากขึ้น

12. รายงานความรับผิดชอบของคณะกรรมการต่อรายงานทางการเงิน

  คณะกรรมการบริษัทเป็นผู้รับผิดชอบต่องบการเงิน
  และข้อมูลทางการเงินที่ปรากฏในรายงานประจำปี ซึ่งงบการเงินดังกล่าว
  ได้จัดทำขึ้นตามมาตรฐานการบัญชีที่รับรองทั่วไปในประเทศไทย
  โดยพิจารณาเลือกใช้นโยบายบัญชีที่เหมาะสมและสอดคล้องกับการดำเนินธุรกิจและถือปฏิบัติอย่างสม่ำเสมอ
  รวมถึงการใช้ดุลยพินิจในการประมาณการต่างๆ
  อย่างสมเหตุผลในการจัดทำงบการเงินและมีการเปิดเผยข้อมูลที่สำคัญอย่างเพียงพอ
  ไว้ในหมายเหตุประกอบงบการเงิน
  ดังนั้นคณะกรรมการบริษัทจะจัดทำรายงานความรับผิดชอบของตนในเรื่องดังกล่าว
  โดยจะแสดงควบคู่กับรายงานของผู้สอบบัญชีที่แสดงไว้ในรายงานประจำปีของบริษัท

9.6 บุคลากร

ณ วันที่ 31 ธันวาคม 2552 บริษัทมีพนักงานรวมทั้งสิ้น 572 คน แบ่งตามโครงสร้างองค์กร
ดังต่อไปนี้

  --------------------------------------- -------------------------------
  สังกัด                                    จำนวนพนักงานประจำ (คน)

  ผู้บริหาร (Executive)                      5

  สำนักคณะกรรมการ (Office of the Board)    3

  ฝ่ายขาย (Sales Dept.)                    42

  ฝ่ายการตลาด (Marketing Dept.)            4

  ฝ่ายซัพพลายเชน (Supply Chain Dept.)       201

  ฝ่ายโรงงาน (Plant Dept.)                 249

  ฝ่ายทรัพยากรบุคคล (Human Resources Dept.)  42

  ฝ่ายการเงินและบัญชี (Finance & Accounting   26
  Dept.)                                  

  รวม                                     572
  --------------------------------------- -------------------------------

โดยค่าตอบแทนซึ่งประกอบไปด้วย เงินเดือน ค่าแรง โบนัส เงินสมทบกองทุนสำรองเลี้ยงชีพ
สำหรับบุคลากรดังกล่าว รวมเป็นเงินทั้งสิ้น 99.72 ล้านบาท

นโยบายการอบรมและพัฒนาพนักงาน

บริษัทมีความมุ่งมั่นที่จะเป็นผู้นำในธุรกิจศูนย์บริการเหล็กครบวงจรที่สามารถตอบสนองความต้องการให้แก่ลูกค้าได้อย่างครอบคลุมที่สุดและเป็นส่วนหนึ่งของความสำเร็จในธุรกิจของลูกค้า
สร้างความแตกต่างและพัฒนาตลาดรวมทั้งการให้บริการที่เหนือกว่าคู่แข่งในอุตสาหกรรมเดียวกัน
บริษัทจึงได้กำหนดวิสัยทัศน์ที่จะนำพาองค์กรไปสู่เป้าหมายดังกล่าว ที่ว่า
“เป็นโครงสร้างให้กับทุกจินตนาการ” ซึ่งหัวใจของความสำเร็จที่จะนำองค์กรไปสู่เป้าหมายดังกล่าว
ต้องให้ความสำคัญกับการพัฒนาทรัพยากรบุคคลากร โดยบริษัทได้กำหนดกลยุทธ์ไว้ดังนี้

  1. การเตรียมความพร้อมของพนักงานเพื่อเป็นโครงสร้าง

บริษัทถือว่าพนักงานเป็นทรัพยากรที่มีค่ายิ่ง จึงต้องมีการเตรียมความพร้อมตั้งแต่กระบวนการสรรหา
การดูแลรักษาและพัฒนาพนักงานอย่างเป็นระบบและต่อเนื่อง
เพื่อเพิ่มพูนคุณภาพและสร้างขวัญกำลังใจ ให้กับพนักงานอย่างทั่วถึง
โดยมีแนวทางในการบริหารทัพยากรบุคคล ดังนี้

  1.1) สรรหาและคัดเลือกพนักงานที่มีความรู้ ความสามารถ มาร่วมงานกับบริษัท
  ตามคุณลักษณะและความเหมาะสมของงานในแต่ละหน่วยงาน
  โดยคำนึงถึงการใช้ทรัพยากรบุคคลให้เกิดประโยชน์สูงสุด

  1.2) ส่งเสริมความก้าวหน้าของพนักงาน โดยกำหนดทิศทางการพัฒนาอย่างชัดเจน
  และดูแลให้พนักงานทุกระดับได้รับการพัฒนาตามทิศทางดังกล่าวอย่างมีระบบและต่อเนื่อง

  1.3) ส่งเสริมการทำงานเป็นทีม ให้พนักงานมีความร่วมมือร่วมใจ
  เสมือนหนึ่งเป็นบุคคลในครอบครัวเดียวกัน

2. การสร้างค่านิยมใหม่เพื่อรองรับกับทุกจินตนาการ

จากการต้องการที่หลากหลายของอุตสาหกรรมต่างๆ
และลักษณะการใช้งานพิเศษที่แตกต่างกันไปในแต่ละลูกค้า
ทำให้พนักงานของบริษัทต้องมีความพร้อมที่จะรองรับและตอบสนองความต้องการดังกล่าวได้อย่างสร้างสรรค์และมีประสิทธิภาพ
ซึ่งคุณลักษณะดังกล่าวได้ถูกปลูกฝังผ่านค่านิยม 4 ประการ ได้แก่

  2.1) มุ่งมั่นสู่ความสำเร็จ

  2.2) กล้าท้าทาย สร้างสรรค์สิ่งใหม่

  2.3) เชื่อถือและวางใจได้

  2.4) พร้อมตอบสนองทุกความต้องการ

ข้อพิพาทด้านแรงงานในระยะเวลา 3 ปีที่ผ่านมา

-ไม่มี-